Source: https://www.riigiteataja.ee/akt/407032013052
Timestamp: 2020-01-21 04:06:55+00:00
Document Index: 4287476

Matched Legal Cases: ['§ 9', '§ 12', '§ 22', '§ 63', '§ 9', '§ 12']

Narva-Jõesuu Linnavalitsuse palgajuhend – Riigi Teataja
Narva-Jõesuu Linnavalitsuse palgajuhend
Narva-Jõesuu Linnavalitsuse palgajuhend - sisukord
§ 9 Linnapea töötasu
§ 12 Varasemate määruste kehtetuks tunnistamine
RT IV, 07.03.2013, 52
Vastu võetud 27.02.2013 nr 90
Määrus kehtestatakse Kohaliku omavalitsuse korralduse seaduse § 22 lõike1 punktide 19 ja 36 ja Avaliku teenistuse seaduse § 63 lõike 2 alusel.
(1) Määrusega kehtestatakse Narva-Jõesuu linnavalitsuse kui ametiasutuse (edaspidi ametiasutus) ametnikele ja töötajatele palga määramise ja maksmise kord.
1) teenistuja – Narva-Jõesuu linnaga avalik-õiguslikus teenistus- ja usaldussuhtes olev ametnik või eraõiguslikus töösuhtes olev töötaja;
2) ametnik – isik, kes on Narva-Jõesuu linnaga avalik-õiguslikus teenistus- ja usaldussuhtes ning on nimetatud linnavalitsuses ametikohale, millel teostatakse avalikku võimu;
(1) Põhipalk on ametniku palga või töötaja töötasu (edaspidi ametnik ja töötaja koos nimetatud teenistuja) fikseeritud osa, mis on määratud teenistuskoha teenistusülesannete ja vastutuse ning teenistuja teenistusalaste teadmiste, oskuste, kogemuste ja hariduse põhjal.
(2) Ametniku põhipalk lepitakse kokku ja määratakse ametniku ametisse nimetamisel Narva-Jõesuu linnapea (edaspidi linnapea) käskkirjaga.
(4) Igale teenistuskohale vastab põhipalga vahemik, milles on määratud põhipalga miinimum- ja maksimummäär. Teenistuskohtade põhipalkade vahemikud määratakse käesoleva määruse lisas 1.
(5) Teenistujate palkade määramisel ja töötasude kokku leppimisel ning maksmisel lähtutakse avaliku teenistuse seadusest, töölepingu seadusest ning palgajuhendist.
(6) Katseajal määratakse ametnikule või lepitakse töötajaga kokku üldjuhul 10% tema teenistuskohale planeeritud põhipalgast madalam põhipalk.
(1) Muutuvpalk on ametniku palga või töötaja töötasu ebaregulaarne osa, mida võib maksta tulemuspalgana, lisatasuna täiendavate teenistusülesannete täitmise eest või preemiana erakordsete teenistusalaste tulemuste eest.
(3) Muutuvpalka võib kalendriaasta jooksul teenistuja põhipalgale juurde maksta kuni 20% tema aastasest põhipalgast.
(4) Tulemuspalka võib maksta ühekordse tasuna kord aastas detsembrikuus lõppeva aasta arengu- ja hindamisvestluse tulemuste põhjal.
(5) Preemiat võib maksta erakordsete või väga heade teenistusalaste tulemuste eest, lähtudes ametiasutuse eelarve võimalustest.
(6) Lisatasu täiendavate teenistusülesannete eest (asendustasu) makstakse sõltuvalt lisaülesannete mahust ja iseloomust. Tasu määratakse ühekordse või tähtaegse lisatasuna. Lisatasu maksmise aluseks olevas käskkirjas näidatakse täiendavate teenistusülesannete sisu ja periood, mille eest lisatasu makstakse, ning lisatasu suurus.
(2) Puuduva teenistuja asendamisel teenistuja haiguse ajal kauem kui 5 tööpäeva järjest eeldatakse, et võrreldes ametijuhendis ettenähtuga töökoormus oluliselt suureneb, ning asendajale makstakse asendustasu kuni 50% asendatava teenistuja põhipalgast.
(1) Ametniku ja töötaja palk määratakse linnapea käskkirjaga.
(2) Ametnikule palka ja töötajale töötasu (edaspidi palk ja töötasu koos nimetatud palk) makstakse sarnastel alustel.
§ 9. Linnapea töötasu
Linnapea kuupalgamäär määratakse volikogu poolt.
(1) Palka ja töötasu makstakse üks kord kuus töötatud kuule järgneva kuu hiljemalt 7. kuupäevaks (palgapäev). Linnavalitsus kannab palga või töötasu teenistuja poolt määratud pangakontole.
(2) Kui palga maksmise päev langeb riigi- või rahvuspühale või puhkepäevale, makstakse palk ja töötasu välja sellele eelneval tööpäeval.
(3) Palga arvestusperioodiks on kalendrikuu. Kui teenistujale on kehtestatud tööajanormist lühem tööaeg, arvestatakse palka proportsionaalselt tööl oldud aja eest.
(4) Raamatupidaja väljastab teenistujale teatise arvestatud palga ja töötasu, puhkusetasu ja neist tehtud kinnipidamiste, samuti tema eest arvestatud sotsiaalmaksu ja töötuskindlustusmaksu kohta teenistuja nõudmisel.
(5) Teenistujal on õigus saada linnapealt selgitusi palga määramise kohta.
(2) Puhkusetasu kantakse teenistuja pangakontole hiljemalt eelviimasel tööpäeval enne puhkuse algust või teenistuja soovi korral järgmisel palgapäeval. Juhul, kui teenistuja puhkus poolte kokkuleppel katkestatakse või katkeb teenistuja puhkus teenistuja haiguse tõttu ning teenistujale on puhkusetasu üle kantud:
– arvestatakse puhkusetasu ümber ja enammakstud summa peetakse kinni järgneva kuu või järgnevate kuude palgast või töötasust või
– võib kasutamata jäänud puhkus olla teenistuja avalduse alusel kasutatud teisel ajal jooksva kalendriaasta jooksul.
§ 12. Varasemate määruste kehtetuks tunnistamine
Tunnistada kehtetuks alates 01.04.2013.a.
1) Narva-Jõesuu Linnavolikogu 25.01.2006 määrusega kinnitatud Narva-Jõesuu Linnavalitsuse teenistujate palgakorralduse alused.
2) Narva-Jõesuu linnavolikogu 28.02.2007 määrus nr 42 „Narva-Jõesuu Linnavalitsuse palgakorralduste aluste muutmine“.
3) Narva-Jõesuu linnavolikogu 30.01.2008 määrus nr 70 „Narva-Jõesuu linnavolikogu 25.01.2006 määruse nr 6 “ Narva-Jõesuu Linnavalitsuse teenistujate palgakorralduse aluste kinnitamine“ täiendamine ja muutmine“.
Määrus jõustub 01. aprillil 2013.
Lisa Teenistuskohtade põhipalkade vahemikud